title: Kommissionens gennemførelsesforordning (EU) nr. 53/2013 af 22. januar 2013 om ændring af Rådets forordning (EF) nr. 1183/2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo

text:
               23.1.2013

               DA

               Den Europæiske Unions Tidende

               L 20/46

      KOMMISSIONENS GENNEMFØRELSESFORORDNING (EU) Nr. 53/2013
   af 22. januar 2013
   om ændring af Rådets forordning (EF) nr. 1183/2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1183/2005 af 18. juli 2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo (1), særlig artikel 9, stk. 1, litra a), og
   ud fra følgende betragtninger:

               (1)

               Bilag I til forordning (EF) nr. 1183/2005 indeholder en liste over de fysiske og juridiske personer, enheder eller organer, der ifølge forordningen er omfattet af indefrysningen af pengemidler og økonomiske ressourcer.

               (2)

               Den 31. december 2012 besluttede FN's Sikkerhedsråds sanktionskomité at føje to fysiske personer og to enheder til listen over personer og enheder, der er omfattet af indefrysningen af aktiver.

               (3)

               Bilag I til forordning (EF) nr. 1183/2005 bør ændres i overensstemmelse med hermed.

               (4)

               For at sikre, at foranstaltningerne i denne forordning er effektive, bør den træde i kraft øjeblikkeligt —

         VEDTAGET DENNE FORORDNING:
   Artikel 1
   Bilag I til forordning (EF) nr. 1183/2005 ændres som angivet i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. januar 2013.

            På Kommissionens vegne For formanden

            Chef for Tjenesten for Udenrigspolitiske Instrumenter

      (1)  EUT L 193 af 23.7.2005, s. 1.

      BILAG
      Bilag I til forordning (EF) nr. 1183/2005 ændres således:

                  (1)

                  Følgende punkter tilføjes under overskriften "A. FYSISKE PERSONER":

                              (a)

                                 "Eric Badege. Fødselsdato: 1971. Den i artikel 5, stk. 1, litra b), omhandlede dato: 31.12.2012."

                              (b)

                                 "Jean-Marie Lugerero Runiga. Fødselsdato: omkring 1960. Den i artikel 5, stk. 1, litra b), omhandlede dato: 31.12.2012."

                  (2)

                  Følgende punkter tilføjes under overskriften "B. JURIDISKE PERSONER, ENHEDER OG ORGANER":

                              (a)

                                 "Forces Democratiques De Liberation Du Rwanda (alias a) FDLR, b) Force Combattante Abacunguzi, c) FOCA, d) Combatant Force for the Liberation of Rwanda). E-mailadresser: Fdlr@fmx.de; fldrrse@yahoo.fr; fdlr@gmx.net. Lokation: Nord- og Sydkivu, Den Demokratiske Republik Congo. Den i artikel 5, stk. 1, litra b), omhandlede dato: 31.12.2012."

                              (b)

                                 "M23 (alias Mouvement Du 23 Mars). Den i artikel 5, stk. 1, litra b), omhandlede dato: 31.12.2012."


title: Kommissionens gennemførelsesforordning (EU) 2017/1115 af 22. juni 2017 om fornyelse af godkendelsen af aktivstoffet propoxycarbazon, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst. )

text:
               23.6.2017

               DA

               Den Europæiske Unions Tidende

               L 162/38

         KOMMISSIONENS GENNEMFØRELSESFORORDNING (EU) 2017/1115
   af 22. juni 2017
   om fornyelse af godkendelsen af aktivstoffet propoxycarbazon, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 20, stk. 1, og
   ud fra følgende betragtninger:

               (1)

               Propoxycarbazon blev ved Kommissionens direktiv 2003/119/EF (2) optaget som et aktivstof i bilag I til Rådets direktiv 91/414/EØF (3).

               (2)

               Aktivstoffer i bilag I til direktiv 91/414/EØF betragtes som godkendt i henhold til forordning (EF) nr. 1107/2009 og er opført i del A i bilaget til Kommissionens gennemførelsesforordning (EU) nr. 540/2011 (4)
                  .

               (3)

               Godkendelsen af aktivstoffet propoxycarbazon, jf. del A i bilaget til gennemførelsesforordning (EU) nr. 540/2011, udløber den 31. januar 2018.

               (4)

               Der blev i overensstemmelse med artikel 1 i Kommissionens gennemførelsesforordning (EU) nr. 844/2012 (5) indgivet en ansøgning om fornyelse af godkendelsen af propoxycarbazon inden for den tidsfrist, der er fastsat i nævnte artikel.

               (5)

               Ansøgeren indsendte de supplerende dossierer, som kræves i henhold til artikel 6 i gennemførelsesforordning (EU) nr. 844/2012. Den rapporterende medlemsstat fandt, at ansøgningen var fuldstændig.

               (6)

               Den rapporterende medlemsstat udarbejdede en vurderingsrapport vedrørende fornyelse i samråd med den medrapporterende medlemsstat og forelagde den for Den Europæiske Fødevaresikkerhedsautoritet (i det følgende benævnt »autoriteten«) og Kommissionen den 19. november 2015.

               (7)

               Autoriteten fremsendte vurderingsrapporten vedrørende forlængelse til ansøgeren og medlemsstaterne, således at de kunne fremsætte bemærkninger hertil, og videresendte de modtagne bemærkninger til Kommissionen. Autoriteten gjorde også det supplerende sammenfattende dossier tilgængeligt for offentligheden.

               (8)

               Den 19. oktober 2016 meddelte autoriteten Kommissionen sin konklusion (6) om, hvorvidt propoxycarbazon (den vurderede variant: natriumpropoxycarbazon) kan forventes at opfylde godkendelseskriterierne i artikel 4 i forordning (EF) nr. 1107/2009. Kommissionen forelagde udkastet til vurderingsrapport vedrørende fornyelse af godkendelsen af natriumpropoxycarbazon for Den Stående Komité for Planter, Dyr, Fødevarer og Foder den 23. januar 2017.

               (9)

               Ansøgeren fik mulighed for at fremsætte bemærkninger til vurderingsrapporten vedrørende fornyelse.

               (10)

               Det er med hensyn til et eller flere repræsentative anvendelsesformål for mindst et plantebeskyttelsesmiddel, der indeholder propoxycarbazon, fastslået, at godkendelseskriterierne i artikel 4 i forordning (EF) nr. 1107/2009 er opfyldt.

               (11)

               Godkendelsen af propoxycarbazon bør derfor fornys.

               (12)

               Risikovurderingen med henblik på fornyelse af godkendelsen af propoxycarbazon er baseret på et begrænset antal repræsentative anvendelsesformål, hvilket dog ikke begrænser, hvilke anvendelsesformål plantebeskyttelsesmidler, der indeholder propoxycarbazon, kan godkendes til. Anvendelsen bør derfor ikke fortsat begrænses til anvendelse som herbicid.

               (13)

               I overensstemmelse med artikel 14, stk. 1, i forordning (EF) nr. 1107/2009 sammenholdt med samme forordnings artikel 6 og på grundlag af den foreliggende videnskabelige og tekniske viden er det imidlertid nødvendigt at fastsætte visse betingelser og begrænsninger. Det bør navnlig kræves, at der fremlægges yderligere bekræftende oplysninger.

               (14)

               I henhold til artikel 20, stk. 3, i forordning (EF) nr. 1107/2009 sammenholdt med artikel 13, stk. 4, i samme forordning bør bilaget til Kommissionens gennemførelsesforordning (EU) nr. 540/2011 ændres.

               (15)

               Godkendelsesperioden for propoxycarbazon blev ved Kommissionens gennemførelsesforordning (EU) 2016/2016 (7) forlænget til den 31. januar 2018 for at gøre det muligt at afslutte fornyelsesprocessen, inden godkendelsen af aktivstoffet udløber. Da der er blevet truffet afgørelse om fornyelse forud for den forlængede udløbsdato, bør nærværende forordning imidlertid anvendes fra 1. september 2017.

               (16)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Fornyelse af godkendelsen af aktivstoffet
   Godkendelsen af aktivstoffet propoxycarbazon, som opført i bilag I, fornys på de betingelser, der er fastsat i samme bilag.
   Artikel 2
   Ændringer af gennemførelsesforordning (EU) nr. 540/2011.
   Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.
   Artikel 3
   Ikrafttræden og anvendelsesdato
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. september 2017.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. juni 2017.

            På Kommissionens vegne

         Jean-Claude JUNCKER

            Formand

      (1)  EUT L 309 af 24.11.2009, s. 1.

      (2)  Kommissionens direktiv 2003/119/EF af 5. december 2003 om ændring af Rådets direktiv 91/414/EØF for at optage mesosulfuron, propoxycarbazon og zoxamid som aktive stoffer (EUT L 325 af 12.12.2003, s. 41).

      (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).

      (4)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

      (5)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

      (6)  Den Europæiske Fødevaresikkerhedsautoritet (EFSA), 2016. Conclusion on the peer review of the pesticide risk assessment of the active substance propoxycarbazone. EFSA Journal 2016;14(10):4612, 25 s. doi:10.2903/j.efsa.2016.4612. Tilgængelig på http://www.efsa.europa.eu/en/efsajournal/pub/4612.

      (7)  Kommissionens gennemførelsesforordning (EU) 2016/2016 af 17. november 2016 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne acetamiprid, benzoesyre, flazasulfuron, mecoprop-P, mepanipyrim, mesosulfuron, propineb, propoxycarbazon, propyzamid, propiconazol, Pseudomonas chlororaphis-stamme MA 342, pyraclostrobin, quinoxyfen, thiacloprid, thiram, ziram, zoxamid (EUT L 312 af 18.11.2016, s. 21).

      BILAG I

                  Almindeligt anvendt navn
                  Identifikationsnr.

                  IUPAC-navn

                  Renhed (1)

                  Godkendelsesdato

                  Udløbsdato for stoffets godkendelse

                  Særlige bestemmelser

                  Propoxycarbazon (moderstof)
                  Natriumpropoxycarbazon (variant)
                  CAS-nr. 145026-81-9 (propoxycarbazon)
                  CAS-nr. 181274-15-7 (natriumpropoxycarbazon)
                  CIPAC-nr. 655 (propoxycarbazon)
                  CIPAC-nr. 655.011 (natriumpropoxycarbazon)

                  Propoxycarbazon:
                  methyl 2-[(4,5-dihydro-4-methyl-5-oxo-3-propoxy-1H-1,2,4-triazol-1-carboxamido)sulfonyl]benzoat
                  Natriumpropoxycarbazon
                  natrium {[2-(methoxycar)phenyl]sulfonyl}[(4,5-dihydro-4-methyl-5-oxo-3-propoxy-1H-1,2,4-triazol-1-yl)carbonyl]aza

                  ≥ 950 g/kg

                     (udtrykt som natriumpropoxycarbazon)

                  1. september 2017

                  31. august 2032

                  Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten vedrørende forlængelse af godkendelsen af propoxycarbazon, særlig tillæg I og II.
                  Ved denne samlede vurdering skal medlemsstaterne være særligt opmærksomme på:

                              —

                              beskyttelse af vandorganismer, særlig vandplanter samt planter, der ikke er målarter

                              —

                              beskyttelsen af grundvandet, når aktivstoffet anvendes i områder med sårbare jordbunds- og/eller klimaforhold.

                        Anvendelsesbetingelserne skal omfatte risikobegrænsende foranstaltninger, hvis det er relevant.
                  Ansøgeren skal fremlægge bekræftende oplysninger for Kommissionen, medlemsstaterne og autoriteten vedrørende virkningen af vandbehandlingsprocesser på arten af restkoncentrationer i drikkevand inden for to år, efter at Kommissionen har offentliggjort et vejledende dokument om evaluering af virkningen af vandbehandlingsprocesser på arten af restkoncentrationer i overfladevand og grundvand.

         (1)  Den reviderede vurderingsrapport indeholder yderligere oplysninger om aktivstoffets identitet og specifikation.

      BILAG II
      I bilaget til gennemførelsesforordning (EU) nr. 540/2011 foretages følgende ændringer:

                  1)

                  I del A udgår oplysningerne vedrørende nr. 76, propoxycarbazon.

                  2)

                  I del B tilføjes følgende:

                              Nummer

                              Almindeligt anvendt navn
                              Identifikationsnr.

                              IUPAC-navn

                              Renhed (1)

                              Godkendelsesdato

                              Udløbsdato for stoffets godkendelse

                              Særlige bestemmelser

                              »114

                              Propoxycarbazon (moderstof)
                              Natriumpropoxycarbazon (variant)
                              CAS-nr. 145026-81-9 (propoxycarbazon)
                              CAS-nr. 181274-15-7 (natriumpropoxycarbazon)
                              CIPAC-nr. 655 (propoxycarbazon)
                              CIPAC-nr. 655.011 (natriumpropoxycarbazon)

                              Propoxycarbazon:
                              methyl 2-[(4,5-dihydro-4-methyl-5-oxo-3-propoxy-1H-1,2,4-triazol-1-carboxamido)sulfonyl]benzoat
                              Natriumpropoxycarbazon
                              natrium {[2-(methoxycarbonyl)phenyl]sulfonyl}[(4,5-dihydro-4-methyl-5-oxo-3-propoxy-1H-1,2,4-triazol-1-yl)carbonyl]azanid

                              ≥ 950 g/kg

                                 (udtrykt som natriumpropoxycarbazon)

                              1. september 2017

                              31. august 2032

                              Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten vedrørende forlængelse af godkendelsen af propoxycarbazon, særlig tillæg I og II.
                              Ved denne samlede vurdering skal medlemsstaterne være særligt opmærksomme på:

                                          —

                                          beskyttelse af vandorganismer, særlig vandplanter samt planter, der ikke er målarter

                                          —

                                          beskyttelsen af grundvandet, når aktivstoffet anvendes i områder med sårbare jordbunds- og/eller klimaforhold.

                                    Anvendelsesbetingelserne skal omfatte risikobegrænsende foranstaltninger, hvis det er relevant.
                              Ansøgeren skal fremlægge bekræftende oplysninger for Kommissionen, medlemsstaterne og autoriteten vedrørende virkningen af vandbehandlingsprocesser på arten af restkoncentrationer i drikkevand inden for to år, efter at Kommissionen har offentliggjort et vejledende dokument om evaluering af virkningen af vandbehandlingsprocesser på arten af restkoncentrationer i overfladevand og grundvand.«

         (1)  Den reviderede vurderingsrapport indeholder yderligere oplysninger om aktivstoffets identitet og specifikation.


title: Kommissionens gennemførelsesforordning (EU) 2015/1431 af 26. august 2015 om faste importværdier med henblik på fastsættelse af indgangsprisen for visse frugter og grøntsager

text:
               27.8.2015

               DA

               Den Europæiske Unions Tidende

               L 224/37

         KOMMISSIONENS GENNEMFØRELSESFORORDNING (EU) 2015/1431
   af 26. august 2015
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. august 2015.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  171,5

                  ZZ

                  171,5

                  0709 93 10

                  TR

                  125,7

                  ZZ

                  125,7

                  0805 50 10

                  AR

                  155,9

                  BO

                  152,6

                  CL

                  155,5

                  UY

                  133,4

                  ZA

                  161,9

                  ZZ

                  151,9

                  0806 10 10

                  BA

                  74,4

                  EG

                  213,1

                  MA

                  201,6

                  MK

                  68,3

                  TR

                  147,2

                  ZZ

                  140,9

                  0808 10 80

                  AR

                  124,0

                  BR

                  102,5

                  CL

                  133,1

                  NZ

                  146,1

                  US

                  162,3

                  UY

                  170,8

                  ZA

                  123,7

                  ZZ

                  137,5

                  0808 30 90

                  AR

                  131,9

                  CL

                  107,2

                  NZ

                  210,1

                  TR

                  126,8

                  ZA

                  106,7

                  ZZ

                  136,5

                  0809 30 10, 0809 30 90

                  MK

                  53,8

                  TR

                  134,6

                  ZZ

                  94,2

                  0809 40 05

                  BA

                  58,1

                  MK

                  24,5

                  ZZ

                  41,3

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) nr. 1208/2013 af 25. november 2013 om godkendelse af en mindre ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelse (Prosciutto di Parma (BOB))

text:
               28.11.2013

               DA

               Den Europæiske Unions Tidende

               L 317/8

         KOMMISSIONENS GENNEMFØRELSESFORORDNING (EU) Nr. 1208/2013
   af 25. november 2013
   om godkendelse af en mindre ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelse (Prosciutto di Parma (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 53, stk. 2, andet afsnit, og
   ud fra følgende betragtninger:

               (1)

               Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af en ændring af varespecifikationen for den beskyttede oprindelsesbetegnelse »Prosciutto di Parma«, der er registreret i henhold til Kommissionens forordning (EF) nr. 1107/96 af 12. juni 1996 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 (2).

               (2)

               Formålet med ansøgningen er at ændre varespecifikationen som følger.

               (3)

               På baggrund af de kostanbefalinger, der nu er bekræftet af Verdenssundhedsorganisationens hovedsæde, er den gennemsnitlige maksimale værdi for saltindholdet blevet sænket fra 6,9 % til 6,2 %, og den minimale værdi fra 4,5 % til 4,2 %.

               (4)

               For så vidt angår mærkningen af udskåret og færdigpakket »Prosciutto di Parma«, fastsættes en forpligtelse til under konsortiets symbol at påføre emballerings-/udskæringsvirksomhedens logo i stedet for producentens logo. Derudover fastsættes der en forpligtelse til på emballagen for udskåret og færdigpakket »Prosciutto di Parma« at angive producentens navn eller under alle omstændigheder en person, der er registreret i kontrolsystemet for den beskyttede oprindelsesbetegnelse og underkastet alle kontrol- og certificeringsprocedurer i systemet. De specifikke bestemmelser i enhedsdokumentet om den grafiske fremstilling på emballagen er erstattet af en mindre detaljeret formulering.

               (5)

               Oversigten over mindsteholdbarheden for forskellige produktkategorier og forskellige typer emballeringsteknologier for udskåret og færdigpakket »Prosciutto di Parma« er blevet ændret i overensstemmelse med resultaterne af visse nye undersøgelser om emnet.

               (6)

               Der er tilføjet en præcisering med henblik på utvetydig identifikation af de kategorier af skinker, som kan anvendes til fremstilling af produktet, ved til det nu anvendte udtryk »centrale kategorier i EF-handelsklasseskemaet« at tilføje en specifik angivelse af, om det drejer sig om skinker i kategorierne »U«, »R« eller »O«.

               (7)

               Kommissionen har gennemgået den pågældende ændring og konkluderet, at den er berettiget. Da der er tale om en mindre ændring, jf. artikel 53, stk. 2, tredje afsnit, i forordning (EU) nr. 1151/2012, kan Kommissionen godkende den uden at følge den procedure, der er fastsat i samme forordnings artikel 50 til 52 —

         VEDTAGET DENNE FORORDNING:
   Artikel 1
   Varespecifikation for den beskyttede oprindelsesbetegnelse »Prosciutto di Parma« ændres som anført i bilag I.
   Artikel 2
   Det konsoliderede enhedsdokument med de vigtigste elementer af varespecifikationen findes i bilag II til denne forordning.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. november 2013.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EFT L 148 af 21.6.1996, s. 1.

      BILAG I
      Varespecifikationen for den beskyttede oprindelsesbetegnelse »Prosciutto di Parma« ændres således:

         ANSØGNING OM ÆNDRING

      Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1)

         ANSØGNING OM ÆNDRING I HENHOLD TIL ARTIKEL 9

         »PROSCIUTTO DI PARMA«

      EF-Nr. IT-PDO-0317-01028-9.8.2012

         BGB ( ) BOB (X)

      1.   Afsnit i varespecifikationen, som berøres af ændringen

                  —

                  Varebeskrivelse

                  —

                  Produktionsmetode

                  —

                  Mærkning

            2.   Type ændring(er)

                  —

                  Ændring af enhedsdokument eller resumé

            3.   Ændring(er)

      Nedenfor findes et resumé af ændringerne til enhedsdokumentet og varespecifikationen.
      Den første ændring vedrører del B i varespecifikationen og punkt 5.2 i enhedsdokumentet. Den vedrører de kriterier for fugtighed og salt, der kendetegner produktet. Generelt er standarden blevet forenklet for at lette anvendelsen heraf. Den væsentlige ændring vedrører sænkelsen af den gennemsnitlige maksimale og minimale værdi for saltindholdet. Den maksimale værdi for dette kriterium sænkes fra 6,9 % til 6,2 % og den minimale værdi fra 4,5 % til 4,2 %, således at der opnås et gennemsnitligt saltindhold i produktet, som er betydeligt lavere end de tidligere anvendte værdier. Denne beslutning er truffet som følge af de ernæringsangivelser, som nu er bekræftet af Verdenssundhedsorganisationens hovedsæde.
      Den anden ændring vedrører også del B (sidste punkt vedrørende mærkning) samt del H i varespecifikationen og punkt 3.7 i enhedsdokumentet. Den vedrører mærkningen af udskåret og færdigpakket »Prosciutto di Parma«. Nærmere bestemt er de specifikke bestemmelser i teksten blevet erstattet af en mere generel formulering, der ikke indeholder tekniske krav. Denne ændring skal forenkle eventuelle senere ændringer af den grafiske fremstilling på den relevante emballage, således at det bliver nemmere at foretage ændringer, eventuelt udelukkende af varespecifikationen eller et af bilagene hertil (de nævnte regler) frem for både at ændre disse dokumenter og enhedsdokumentet.
      Den tredje ændring vedrører del H i varespecifikationen, men ikke enhedsdokumentet. Det drejer sig også her om den grafiske fremstilling på emballagen for udskåret og færdigpakket »Prosciutto di Parma«. For også at sikre øget kommerciel gennemsigtighed fastsættes der bl.a. en forpligtelse til under hertugkronen at påføre emballerings-/udskæringsvirksomhedens logo i stedet for producentens logo. Emballerings-/udskæringsvirksomheden er sidste led i kæden ved fremstillingen af produktet, inden det markedsføres, og det er denne virksomhed, der primært står til ansvar over for forbrugeren. I henhold til lovgivningen om mærkning skal emballeringsvirksomhedens hovedsæde fremgå af mærkningen. For at sikre sammenhæng skal det alfanumeriske logo, der identificerer denne aktør i produktionskæden under den beskyttede oprindelsesbetegnelse »Prosciutto di Parma«, også angives ved siden af betegnelsen.
      Senere ændringer, der vedrører artikel 13 og 14 i reglerne for udskæring og emballering af »Prosciutto di Parma«, er tæt forbundet med sidstnævnte ændring. Ændringerne fastsætter en forpligtelse til på emballagen for udskåret og færdigpakket »Prosciutto di Parma« at angive producentens navn eller den emballeringsvirksomhed, der er registreret i kontrolsystemet for den beskyttede oprindelsesbetegnelse og underkastet alle kontrol- og certificeringsprocedurer i systemet for den beskyttede oprindelsesbetegnelse »Prosciutto di Parma«. Til dette formål er den nuværende artikel 13 blevet suppleret, og der er tilføjet en ny artikel 14.
      Den sidste ændring er begrundet nedenfor. Den version af varespecifikationen, der er genstand for ansøgningen om ændring, indeholder ikke en forpligtelse til angivelse på mærkningen eller produktets emballage af producentens eller emballeringsvirksomhedens navn, hvilket gør det muligt i henhold til den nationale lovgivning og EU-lovgivningen blot at angive navnet på den person, der distribuerer eller markedsfører produktet. Sidstnævnte er hverken involveret i produktionsprocessen for eller kontrollen eller emballeringen af produktet eller i den kontrol, der udføres af certificeringsorganet for den beskyttede oprindelsesbetegnelse »Prosciutto di Parma«.
      Med henblik på at sikre overensstemmelse med den overordnede tanke i og visse nye principper indført med Europa-Parlamentets og Rådets forordning (EU) nr. 1169/2011 (2), og navnlig bestemmelserne i artikel 8 ff., blev det på forhånd, eftersom forordningen endnu ikke er trådt endelig i kraft, besluttet at identificere en »leder af fødevarevirksomheden, der er ansvarlig for fødevareinformation« (en funktion, der er fastlagt udtrykkeligt i forordningen), som reelt er i stand til at sikre overensstemmelse mellem »Prosciutto di Parma« og de påskrifter, der fremgår af mærkningen. Kun producenter, der har fremstillet og kontrolleret produkterne, og de emballerings-/udskæringsvirksomheder, der har foretaget udskæringen og emballeringen, kan give en sådan garanti, idet det er givet, at udskæringen og emballeringen udgør én enkelt og udelelig operation, og emballeringsvirksomheden dermed også er den virksomhed, der foretager udskæringen. Disse to aktører kan give en betydelig garanti, hvad angår de oplysninger, der er nævnt på produktet, og dermed kan de legitimt betragtes som »ansvarlige« over for forbrugeren. I denne henseende kan forpligtelsen til at angive alene producentens navn på mærkningen vise sig at være diskriminatorisk og uberettiget i forhold til begrundelsen for ansøgningen om ændring.
      Denne ændring skal i øvrigt sikre, at kun personer, der er registreret i kontrolsystemet hos certificeringsorganet for den beskyttede oprindelsesbetegnelse »Prosciutto di Parma«, kan identificeres som personer med ansvar for fødevareinformation. I denne henseende underkastes både producenter og emballerings-/udskæringsvirksomheder løbende kontroller, som gennemføres af de kompetente myndigheder. Også her gælder det, at hvis der kun vælges én af disse, er det i strid med begrundelsen ovenfor.
      Vi mener derfor, at det er nødvendigt at give mulighed for at angive både producentens og emballerings-/udskæringsvirksomhedens navn.
      Derudover forbedrer angivelsen på emballagen af det fulde firmanavn (der erstatter anvendelsen af alfanumeriske logoer og koder) systemet for sporing af produktet og dets gennemsigtighed og gør systemet mere tilgængeligt, selv for en mindre informeret forbruger.
      Når emballerings-/udskæringsvirksomhedens navn er angivet under den sorte trekant, kan producenten også, ved siden af de andre oplysninger, der er angivet på mærkningen og emballagen, tilføje sit eget mærke og firmanavn.
      Mere generelt sigter tilføjelsen af førnævnte aktørers firmanavn på emballagens overside hovedsagelig mod at give forbrugerne en garanti for »Prosciutto di Parma«-produktets overensstemmelse med de oplysninger, der fremgår af produktets mærkning, og som hører under ansvarsområdet for de aktører, der er underkastet certificeringsorganets kontrol. Ændringen skal sikre øget gennemsigtighed for de oplysninger, der er angivet på produktets emballage, udelukkende til gavn for forbrugeren i en købssituation.
      En senere ændring vedrører ligeledes reglerne for udskæring og emballering og vedrører revisionen, rationaliseringen og forenklingen af artikel 12 i reglerne om standarderne for mindsteholdbarheden for udskåret og færdigpakket »Prosciutto di Parma«. Ifølge resultaterne af visse nye undersøgelser om emnet bør oversigten over mindsteholdbarheden for forskellige produktkategorier og forskellige typer emballeringsteknologier revideres.
      Endelig vedrører den sidste ændring del C i varespecifikationen og nærmere bestemt den del, der omhandler bestemmelserne om avl af svin til fremstilling af »Prosciutto di Parma«. Definitionen af avlsteknikkerne præciserer, at de skal sigte mod at producere tunge svin, hvilket er et mål, der skal forfølges ved at sikre moderat daglig tilvækst, og producere dyrekroppe i de centrale kategorier i EF-handelsklasseskemaet. Den italienske lovgivning anvender — ud over at sondre mellem tunge svin (H) og lette svin (L) — i overensstemmelse med EU-lovgivningen et handelsklasseskema, som er underopdelt i kategorier med følgende bogstaver: EUROP. Trods fraværet af en eksplicit henvisning til bogstaverne i den nævnte tekst fremgår det ikke desto mindre klart af bestemmelsen, at »Prosciutto di Parma« udelukkende må fremstilles af skinker fra tunge svin (H), der tilhører de centrale kategorier i EF-handelsklasseskemaet, nemlig kategorierne »U«, »R« og »O«, idet dyrekroppe i kategorierne »E« og »P« er udelukket. Dette valg, der er truffet i forbindelse med udarbejdelsen af varespecifikationen, skyldes den overbevisning, at skinker fra dyrekroppe certificeret i kategorierne »E« og »P« ikke er i overensstemmelse med kravene til fremstilling af »Prosciutto di Parma«.
      Det drøftes på nuværende tidspunkt på EU-niveau, om der skal indføres en kategori »S« i førnævnte EUROP-handelsklasseskema. Den fremskredne lovgivningsprocedure ser ud til at bekræfte, at EF-handelsklasseskemaet inden længe kan blive til SEUROP, hvilket også vil få direkte konsekvenser for Italien, hvor klassifikationen både vedrører tunge svin og lette svin.
      Denne nyskabelse vil gøre det meget svært at fortolke lovgivningen, som den fremgår af varespecifikationen. Det vil således være vanskeligt at bestemme »de centrale kategorier i EF-handelsklasseskemaet«, og der vil være en risiko for tilladelse af anvendelsen af uegnede råvarer eller udelukkelsen af råvarer, der fuldt ud er i overensstemmelse med kvalitetsegenskaberne for »Prosciutto di Parma«. I lyset af den nye opbygning af handelsklasseskemaet kan de centrale kategorier være repræsenteret ved de kategorier, der bærer bogstaverne »E«, »U«, »R« og »O«, eller ved de kategorier, der udelukkende bærer bogstaverne »U« og »R«. I førstnævnte tilfælde vil skinker i kategori »E« blive tilføjet til de centrale kategorier, hvilket vil øge risikoen for anvendelse af råvarer, der ikke er egnet til fremstillingen af »Prosciutto di Parma«. I sidstnævnte tilfælde vil skinker i kategori »O« være udelukket, selv om de har de optimale karakteristika.
      Derfor og for at forhindre usikkerhed med hensyn til fortolkningen bør det udtryk, der på nuværende tidspunkt anvendes i del C i varespecifikationen, »centrale kategorier i EF-handelsklasseskemaet«, præciseres, og det bør anføres, at de centrale kategorier vedrører dyrekroppe i kategori »U«, »R« og »O«.

         (1)  EUT L 93 af 31.3.2006, s. 12. Erstattet af Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (EUT L 343 af 14.12.2012, s. 1).

         (2)  EUT L 304 af 22.11.2011, s. 18.

      BILAG II

         KONSOLIDERET ENHEDSDOKUMENT

      Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1)

         »PROSCIUTTO DI PARMA«

      EF-Nr.: IT-PDO-0317-01028-9.8.2012

         BGB ( ) BOB (X)

      1.   Betegnelse

      »Prosciutto di Parma«
      2.   Medlemsstat eller tredjeland

      Italien
      3.   Beskrivelse af landbrugsproduktet eller fødevaren

      3.1.   Produkttype

                  Kategori 1.2.

                  Kødprodukter (opvarmet, saltet, røget m.m.)

            3.2.   Beskrivelse af produktet med betegnelsen i punkt 1

      Lagret fersk skinke; kendetegnet ved brændemærke på sværen, udvendig afrundet form, uden hov, finpudset for at fremhæve produktets udseende, og en begrænset del af muskelen synlig over højst 6 cm fra knoglehovedet (kort renskæring); vægt: normalt mellem otte og ti kg, men aldrig under syv; skærefladens farve: ensartet fra rosa til rød, dog afbrudt af de hvide fedtdele; aroma og smag: kødet har en fin og sødlig smag, kun lettere saltet, og en karakteristisk duft. De karakteristiske træk stammer fra fugtigheden, saltet og proteolysen. »Prosciutto di Parma« kan efter logoets anbringelse afsættes hel, udbenet og emballeret i stykker af forskellig form og vægt samt i skiver efter hensigtsmæssig emballering.
      3.3.   Råvarer (kun for forarbejdede produkter)

      Råvarerne (ferske skinker), der anvendes til fremstilling af »Prosciutto di Parma«, skal have følgende karakteristika: Fedtkonsistensen anslås ved bestemmelse af indholdet af jod og/eller linolsyre på det indre og ydre fedt i panniculus under skinkens hud. For hver enkel prøve må jodtallet ikke overstige 70, og linolsyreindholdet må ikke være over 15 %; fedtets tykkelse på den ferske skinkes yderside målt vertikalt i forhold til knoglehovedet bør være omkring 20 mm for ferske skinker, der anvendes til fremstilling af »Prosciutto di Parma« på 7-9 kg, og omkring 30 mm på ferske skinker, der anvendes til fremstilling af »Prosciutto di Parma« på over 9 kg. Tykkelsen må under ingen omstændigheder være under henholdsvis 15 mm og 20 mm for de to kategorier af ferske skinker, inkl. sværen. Fedtdækket skal altid være af en sådan art, at sværen ikke slipper den underliggende muskel. De ferske skinkers vægt skal helst ligge på mellem 12 og 14 kg og må under ingen omstændigheder ligge på under 10 kg.
      3.4.   Foder (kun for produkter af animalsk oprindelse)

      Godkendt foder, mængder og anvendelsesbestemmelser er anført i de to tabeller; den første vedrører det foder, der er godkendt indtil 80 kg levende vægt, og den anden vedrører godkendt foder i den anden opfedningsfase. Det kornbaserede foder gives fortrinsvis i flydende form (vælling eller grød) tilsat den traditionelle valle.
      I første fase skal foderet indeholde mindst 45 % (på tørstofbasis) af det samlede foder; følgende foder er godkendt (foruden foderet for anden fase): majsglutenmel og/eller foder fremstillet af majsglutenmel (»corn gluten feed«), frøfri johannesbrød, fiskemel, sojaekstraktmel, destillationsrester, kærnemælk, fedtstoffer med smeltepunkt over 36 °C, proteinhydrolysater, majsensilage.
      I den anden fase (opfedningen) skal foderet indeholde mindst 55 % korn (på tørstofbasis) af det samlede foder; følgende foder er godkendt: majs, majskager og -kolber, hirse, byg, hvede, tritical, havre, sekundære kornarter, klid og andre biprodukter fra hvedeforarbejdning, kunsttørret kartoffel, maniok, presset og ensileret bladbedepulp, hørfrøkage, tørret bladbedepulp, presserester af æbler og pærer, drue- og tomatskaller som kosttilskud, valle, kærnemælk, lucernegrønmel, melasse, soja-, solsikke-, kokos-, majsspire- og sesamskrå, ærter og/eller andre bælgfrugter, ølgær og/eller Candida utilis samt fedtstoffer med smeltepunkt over 40 °C.
      3.5.   Specifikke etaper af produktionen, som skal finde sted i det afgrænsede geografiske område

      Produktionen og lagringen skal finde sted i produktionsområdet i punkt 4 for at garantere produktets kvalitet, sporbarhed og kontrol.
      3.6.   Særlige regler vedrørende udskæring, rivning eller emballering osv.

      »Prosciutto di Parma« kan efter logoets anbringelse afsættes hel, udbenet og emballeret i stykker af forskellig form og vægt samt i skiver efter hensigtsmæssig emballering. I sidstnævnte tilfælde skal udskæring og emballering udelukkende foretages i det traditionelle produktionsområde, jf. punkt 4, første afsnit, og BOB-symbolet skal være tydeligt og påført på en uslettelig og uaftagelig måde efter de i punkt 3.7 nedenfor anførte regler for at garantere »Prosciutto di Parma«'ens typiske kvalitetsegenskaber og produktets fuldstændige sporbarhed.
      3.7.   Specifikke mærkningsregler

      Første genkendelige symbol på »Prosciutto di Parma«, der dog ikke vedrører selve mærkningen, er »hertugkronen« (brændemærket af en femtakket stiliseret krone med stednavnet »Parma«), der antager værdi af både identifikations- og kvalifikationsmærke for »Prosciutto di Parma«. Det udfylder to funktioner: identificerer produktet blandt andre ferske skinker og sikrer autenticiteten heraf (identifikationslogo) samt garanterer, at produktet har gennemgået alle fastlagte produktionsfaser, og at alle disse er blevet identificeret af de relevante instanser. Det er udelukkende tilstedeværelsen af dette brændemærke, der tillader en berettiget og lovlig anvendelse af oprindelsesbetegnelsen: Uden »hertugkronen« må produktet ikke benævnes »Prosciutto di Parma«, hverken på mærkningen eller emballagen, i salgsdokumenter eller i forbindelse med handelstransaktioner (hel, udskåret i skiver og emballeret eller ved detailsalg i afskårne stykker).
      Hvad angår mærkningen af »Prosciutto di Parma«, skal følgende overholdes:

                  —

                  for en hel »Prosciutto di Parma« med knogle:

                              —

                              »Prosciutto di Parma« efterfulgt af »denominazione di origine protetta« (beskyttet oprindelsesbetegnelse)

                              —

                              produktionsvirksomhedens hovedsæde

                  —

                  for emballeret »Prosciutto di Parma«, hel, udbenet eller i skiver:

                              —

                              »Prosciutto di Parma« efterfulgt af »denominazione di origine protetta« (beskyttet oprindelsesbetegnelse)

                              —

                              emballeringsvirksomhedens hovedsæde

                              —

                              produktionsdato, hvis seglet ikke længere er synligt

                  —

                  for udskåret og færdigpakket »Prosciutto di Parma«:

                              —

                              emballagen skal på øverste venstre kant være forsynet med en bagetiket med »hertugkronen« og påskriften:

                                          —

                                          »Prosciutto di Parma denominazione di origine protetta ai sensi della legge 13 Febbraio 1990, n. 26 et del REG. (CE) n. 1107/96« (»Prosciutto di Parma« beskyttet oprindelsesbetegnelse i henhold til lov nr. 26 af 13. februar 1990 og forordning (EF) nr. 1107/96)

                                          —

                                          »confezionato sotto il controllo dell'Organismo autorizzato« (færdigpakket under det bemyndigede organs kontrol)

                              —

                              emballeringsvirksomhedens hovedsæde

                              —

                              produktionsdato (datoen for lagringens start som anført på seglet).

            Det er forbudt at anvende adjektiver som »classico« (klassisk), »autentico« (autentisk), »extra« (ekstra), »super« og andre angivelser og tilføjelser sammen med salgsbetegnelsen, bortset fra »disossato« (udbenet) og »affettato« (i skiver).
      4.   Præcis afgrænsning af det geografiske område

      Fremstillingen af »Prosciutto di Parma« finder sted i det afgrænsede område i Parma-provinsen, der består af hele Parma-provinsen (i regionen Emilia-Romagna i Italien) syd for via Emilia, mindst 5 km herfra og op til 900 meters højde, afgrænset mod øst af floden Enza og mod vest af vandløbet Stirone.
      Råmaterialerne kommer fra et geografisk større område end forarbejdningsområdet, der omfatter administrative områder i følgende regioner: Emilia Romagna, Veneto, Lombardia, Piemonte, Molise, Umbria, Toscana, Marche, Abruzzo og Lazio (Italien).
      5.   Tilknytning til det geografiske område

      5.1.   Det geografiske områdes egenart

      »Prosciutto di Parma«'ens særlige karaktertræk og garantien for opretholdelsen af disse høje kvalitets-, hygiejne- og fødevaresikkerhedsnormer hænger alle tæt sammen med de miljømæssige betingelser og naturlige og menneskelige faktorer. Inden for det begrænsede geografiske makroområde findes der nogle små afgrænsede områder med unikke og ureproducerbare betingelser og en lokalbefolkning med særlige færdigheder, hvor produktionen af den beskyttede skinke har udviklet sig. En lille del af Parma-provinsen udgør et sådant begrænset produktionsområde for »Prosciutto di Parma«. Dette mikroområde er kendetegnet ved særlige økologiske, klimatiske og miljømæssige forhold, der skyldes vindens rejse fra havet i Versilia, dens afbødning gennem olivenlunde og nåletræsskove i Val di Magra, tørring over Appenninerne og optagelse af duftene fra kastanjetræerne for endelig at tørre BOB-skinkerne og give dem deres eksklusive karakter.
      5.2.   Produktets egenart

      »Prosciutto di Parma« er en fersk skinke, der er lagret i mindst 12 måneder; de eneste tilladte ingredienser er svinekød og salt. Færdigproduktet har en afrundet form og er uden hov; muskeldelen er fra knoglehovedet synlig over højst 6 cm (kort renskæring). Den lagrede skinke vejer normalt mellem otte og ti kg og aldrig under syv; farven er ved udskæringen ensartet fra rosa til rød, dog afbrudt af hvide fedtdele; kødet har en fin og sødlig smag, kun lettere saltet, og en karakteristisk duft. En analyse viser, at produktet opfylder præcise kriterier for fugtighed (mellem 59 % og 63,5 %), salt (mellem 4,2 % og 6,2 %) og proteolyse (mellem 24 % og 31 %).
      5.3.   Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

      Produktionskriterierne, der muliggør tildelingen af oprindelsesbetegnelsen »Prosciutto di Parma«, hænger tæt sammen med naturgivne betingelser og menneskers færdigheder. Der er en tæt forbindelse mellem råmaterialet og »Prosciutto di Parma«, der i takt med produktets udvikling og det geografiske områdes samfundsøkonomiske udvikling har ført til produktets unikke egenskaber. Råmaterialets karakteristika er helt specifikke for det afgrænsede makroområde i det centrale Norditalien (som fastlagt i punkt 4, andet afsnit) og har været det siden etruskertiden til vore dage.
      Avlen af tunge svin med henblik på sen slagtning udvikler sig i flere etaper: Udgangspunktet er de lokale indfødte racer, der udvikler sig som funktion af miljømæssige, sociale og økonomiske betingelser — navnlig korndyrkning og mælkeforarbejdning kendetegner fodersystemerne — og kulminerer med det naturlige og uovertrufne kvalitetsprodukt. Inden for det begrænsede geografiske makroområde findes der nogle små afgrænsede områder med unikke og ureproducerbare betingelser og en lokalbefolkning med særlige færdigheder, hvor produktionen af »Prosciutto di Parma« har udviklet sig. Dette afgrænsede område udgør en lille del af Parma-provinsen. Dette mikroområde er på grund af beliggenheden kendetegnet ved særlige økologiske, klimatiske og miljømæssige forhold, der skyldes vindens rejse fra havet i Versilia, dens afbødning gennem olivenlunde og nåletræsskove i Val di Magra, tørring over Appenninerne og optagelse af duftene fra kastanjetræerne for endelig at tørre BOB-skinkerne og give dem deres eksklusive karakter.
      Parma ligger i hjertet af Posletten, hvis indbyggere i tidernes morgen opdrættede store griseflokke og navnlig specialiserede sig i fremstillingen af saltede skinker.
      I nyere tid finder man forskellige skriftlige kilder, hvor der henvises til skinker og forarbejdningen heraf, navnlig i handelskammerets fortegnelser fra 1913, der nævner det nuværende produktionsområde. Den første rent håndværksmæssige fase har i tidens løb udviklet sig til en industrialiseret proces, der dog har bevaret produktets traditionelle egenskaber intakte.
      Produktets oprindelse er dokumenteret fra et historisk synspunkt, også hvad angår råmaterialets oprindelsesområde, da denne produktion er resultatet af en typisk fælles kulturel udvikling i hele det tidligere nævnte »makroområde«, der efterhånden koncentrerede sig i en bestemt del af Parma-provinsen på grund af de unikke og ureproducerbare mikroklimatiske og miljømæssige forhold.

         Henvisning til offentliggørelsen af varespecifikationen (artikel 5, stk. 7, i forordning (EF) nr. 510/2006)

      De italienske myndigheder har indledt den nationale indsigelsesprocedure, jf. artikel 5, stk. 5, i forordning (EF) nr. 510/2006, ved at offentliggøre ansøgningen om ændring af den beskyttede oprindelsesbetegnelse »Prosciutto di Parma« i Gazzetta Ufficiale della Repubblica Italiana (Italiens statstidende) nr. 154 af 4. juli 2012.
      Den konsoliderede udgave af varespecifikationen kan ses på følgende websted:
      http://www.politicheagricole.it/flex/cm/pages/ServeBLOB.php/L/IT/IDPagina/3335
      eller
      ved at gå direkte til fødevare- og skovministeriets hjemmeside, Ministero delle politiche agricole alimentari e forestali, (http://www.politicheagricole.it), klikke på »Qualità e sicurezza« (øverst i skærmens højre side) og herefter på »Disciplinari di Produzione all’esame dell’UE«.

         (1)  EUT L 93 af 31.3.2006, s. 12. Erstattet af Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (EUT L 343 af 14.12.2012, s. 1).


title: Kommissionens gennemførelsesforordning (EU) nr. 599/2013 af 24. juni 2013 om ændring af forordning (EU) nr. 578/2010 for så vidt angår de restitutionsbeløb, der ydes for udførsler uden licenser af visse landbrugsprodukter i form af varer, der ikke er omfattet af traktatens bilag I, og medlemsstaternes meddelelse af visse relaterede oplysninger

text:
               25.6.2013

               DA

               Den Europæiske Unions Tidende

               L 172/11

         KOMMISSIONENS GENNEMFØRELSESFORORDNING (EU) Nr. 599/2013
   af 24. juni 2013
   om ændring af forordning (EU) nr. 578/2010 for så vidt angår de restitutionsbeløb, der ydes for udførsler uden licenser af visse landbrugsprodukter i form af varer, der ikke er omfattet af traktatens bilag I, og medlemsstaternes meddelelse af visse relaterede oplysninger
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1216/2009 af 30. november 2009 om en ordning for handelen med visse varer fremstillet af landbrugsprodukter (1), særlig artikel 8, stk. 3, første afsnit, og
   ud fra følgende betragtninger:

               (1)

               I Kommissionens forordning (EU) nr. 578/2010 af 29. juni 2010 om gennemførelse af Rådets forordning (EF) nr. 1216/2009 for så vidt angår eksportrestitutionsordningen for visse landbrugsprodukter, der udføres i form af varer, der ikke er omfattet af traktatens bilag I, og kriterierne for fastsættelse af restitutionsbeløbet (2) er det fastsat, at mindre eksportører er fritaget for kravet om at forelægge en restitutionslicens op til samlede beløb, der fastsættes på individuelt og globalt niveau. Det er også fastsat i forordningen, at restitutionslicenser, som der ansøges om, og — i nogle tilfælde — restitutionslicenser, der er udstedt, skal meddeles til Kommissionen.

               (2)

               De seneste nedsættelser af eksportrestitutionssatserne som følge af dels reformen af den fælles landbrugspolitik og dels de ændrede verdensmarkedspriser for landbrugsprodukter har medført, at der indgives færre eller ingen ansøgninger om restitutionslicenser, hvilket letter presset på EU's budget for eksportrestitutioner for varer, der ikke er omfattet af traktatens bilag I. Da Unionen i denne situation ikke risikerer at misligholde sine internationale forpligtelser, bør eksportrestitutionsordningen for visse landbrugsprodukter, der udføres i form af varer, der ikke er omfattet af traktatens bilag I, forenkles, hvorved den administrative byrde lettes.

               (3)

               Den beløbsgrænse, under hvilken mindre eksportører er fritaget for kravet om at forelægge en restitutionslicens, bør derfor hæves på individuelt og globalt niveau. For så vidt angår forpligtelsen for medlemsstaternes kompetente myndigheder til at meddele de beløb, for hvilke der er ansøgt om restitutionslicenser, bør den suspenderes, hvis restitutionerne for alle basisprodukter er blevet suspenderet, ikke er fastsat eller er lig med nul, og forpligtelsen til at meddele visse restitutionslicenser, der er blevet udstedt, bør suspenderes, hvis der ikke er udstedt restitutionslicenser, og der ikke er noget beløb involveret, ligesom forpligtelsen til at meddele visse oplysninger for at sikre en velfungerende og velforvaltet ordning vedrørende restitutionslicenser og til at meddele Kommissionen, at der ikke er ydet noget beløb, bør suspenderes.

               (4)

               Forordning (EU) nr. 578/2010 bør derfor ændres i overensstemmelse hermed.

               (5)

               Foranstaltningerne i denne forordning er i overensstemmelse med udtalelse fra Forvaltningskomitéen for Horisontale Spørgsmål i Forbindelse med Handel med Forarbejdede Landbrugsprodukter uden for traktatens bilag I —

         VEDTAGET DENNE FORORDNING:
   Artikel 1
   I forordning (EU) nr. 578/2010 foretages følgende ændringer:

               1)

               Artikel 42, stk. 1, affattes således:
               »1.   Der kræves ikke licenser for udførsler, for hvilke de ansøgninger, som den erhvervsdrivende i løbet af det pågældende regnskabsår har indgivet, højst vedrører et beløb på 200 000 EUR.«

               2)

               Artikel 43, stk. 1, affattes således:
               »1.   I hver regnskabsperiode kan der udbetales restitutioner inden for en samlet reserve på 80 mio. EUR pr. regnskabsår til de udførsler, der er omhandlet i artikel 42, stk. 1.«

               3)

               Følgende indsættes som artikel 53a:
               »Artikel 53a
               1.   Hvis restitutionen for alle de basisprodukter, der er opført i bilag I, er blevet suspenderet, ikke er fastsat eller er lig med nul i en af de perioder, som er nævnt i artikel 29, stk. 1, litra a)-f), suspenderes forpligtelsen for medlemsstaterne til at meddele oplysninger for denne periode, jf. artikel 30 og 34, stk. 2.
               2.   Hvis der i de perioder, som er nævnt i artikel 51, stk. 1, litra c) og d), ikke er udstedt restitutionslicenser, suspenderes medlemsstaternes meddelelsespligt, jf. artikel 51, stk. 1, litra c) og d).
               3.   Hvis der ikke er noget beløb involveret, suspenderes medlemsstaternes meddelelsespligt, jf. artikel 51, stk. 1, litra a) og b), artikel 51, stk. 2, artikel 52 og artikel 53, første punktum, og deres forpligtelse til at meddele, at der ikke er ydet noget beløb, jf. artikel 53, andet punktum.«

         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. juni 2013.

            På Kommissionens vegne

         José Manuel BARROSO

            Formand

      (1)  EUT L 328 af 15.12.2009, s. 10.

      (2)  EUT L 171 af 6.7.2010, s. 1.